**Barnevelder** adalah baka ayam yang berasal daripada Belanda. Ia terhasil dari kacukan silang antara baka ayam tempatan Belanda dengan pelbagai ayam "Shanghai" yang diimport daripada Asia ke Eropah pada kurun ke-19; ia mungkin ayam Brahma, Cochin atau Langshan Croad. Ia dinamakan bersempena dengan nama bandar dan *gemeente* (perbandaran) di Barneveld, Gelderland yang terletak di tengah Belanda. Ayam betina merupakan ayam penelur yang baik dengan telur besar berwana perang, dan tidak seperti baka-baka lain terus bertelur semasa musim sejuk.

Sejarah
-------

Ayam jantan berenda dua
Ayam betina bantam
Telur
Pada tahun 1850an, ayam-ayam daripada Asia mula tiba di Eropah, di mana ia pertama kali dipanggil sebagai ayam-ayam "Shanghai". Asalnya, ia saling membiak sesama sendiri, sebelum kemudian dibangunkan untuk menghasilkan baka-baka seperti Brahma, Cochin dan Langshan Croad. Bermula sekitar tahun 1865, beberapa baka ayam-ayam Shanghai ini dikacukkan dengan ayam-ayam dari ladang tempatan dari kawasan Barneveld. Menjelang akhir kurun ke-19, kemungkinan ada pembiakan dengan satu baka ayam yang dikenali dengan *Amerikaanse Nuthoenders* ("ayam utiliti Amerika"), yang mana mempunyai persamaan dengan Wyandotte Amerika; tidak dapat dipastikan sama ada ayam-ayam ini adalah sebenarnya berasal daripada Amerika atau bukan. Sekitar tahun 1906, terdapat juga kemungkinan berlakunya kacukan silang dengan ayam Orpington Buff dari Britain. Berdasarkan pada Hans Schippers, pengaruh terbesar yang terdapat pada ciri-ciri Barnevelder adalah daripada Langshan, yang mana menyebabkan ia lebih lasak, telur perang, dan bertelur pada musim sejuk.

Nama Barnevelder pertama kali telah digunakan pada pertunjukan unggas di Landbouwtentoonstelling atau pameran pertanian yang diadakan di The Hague pada tahun 1911. Bermula pada masa ini, cubaan telah dilakukan untuk membiakkan baka dan warna yang konsisten. Bagaimanapun, apabila Kelab Unggas Belanda membincangkan sama ada mahu menerima Barnevelder sebagai satu baka baharu pada tahun 1919, ia didapati mempunyai terlalu banyak pembolehubah. Pada tahun 1921, sebuah persatuan penternak telah ditubuhkan, dan standard pertama telah dihasilkan. Baka ini telah diiktiraf pada tahun 1923.

Sekitar tahun 1921, Barnevelder telah dieksport ke United Kingdom, di mana telur-telur berwarna perang mendapat permintaan. Pada awalnya, ayam ini memiliki banyak pemboleh ubah seperti renda tunggal, renda kembar atau bulu berwarna *partridge*. Variati *partridge* dan renda berkembar telah dimasukkan ke dalam Standard Unggas Britain; di mana renda berkembar menjadi variati utama. Wujudnya kemungkinan kacukan silang dengan Ayam Laga India. Variati *partridge* telah dimasukkan ke dalam *Standard Kesempurnaan* Persatuan Unggas Amerika pada tahun 1991.

Ciri-ciri
---------

Variati warna Barnevelder yang asal dan dikenali ramai adalah renda berkembar, di mana ia memiliki balung sisir tegak, dan kaki berwarna kuning, selain variati lain. Bagi ayam bersaiz standard, corak dijelaskan pada latar belakang perang (e^b/e^b). Hanya ayam betina yang mempunyai corak renda berkembar yang jelas, manakala ayam jantan pula adalah berwarna merah berdada hitam berkilat. Kelab Barnevelder Belanda mengiktiraf variati renda berkembar, renda berkembar biru, hitam dan putih bagi kedua-dua versi saiz standard dan bantam. Kelab juga mengiktiraf variati renda berkembar perak tetapi hanya bagi versi bantam. Mereka juga menyedari kehadiran beberapa variati baharu seperti renda berkembar perak-hitam yang sedang dibangunkan tetapi belum lagi diiktiraf secara rasmi.

Beberapa negara mengiktiraf variati yang tidak diakui di Belanda seperti berbelang penjantinaan automatik, perang tua, *partridge*, chamois, biru dan perak.

Kegunaan
--------

Seekor ayam betina Barnevelder mampu bertelur sehingga 175–200 biji telur berwarna perang dengan berat sekitar 60–65 g.

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Barnevelder*** |

1. 1 2 3 4 5 6  Elly Vogelaar (2013). Barnevelders. *Aviculture Europe* **9** (1) (February 2013). Accessed April 2017.
2. 1 2  APA recognised Breeds and Varieties: As of January 1, 2012. American Poultry Association. Archived 4 November 2017.
3. ↑  Liste des races et variétés homologuée dans les pays EE (28.04.2013). Entente Européenne d’Aviculture et de Cuniculture. Archived 16 June 2013.
4. ↑  Breed Classification. Poultry Club of Great Britain. Archived 12 June 2018.
5. 1 2  Hans L. Schippers (2004) *Barnevelder Kippen*. 144 pp. Netherlands. ISBN 90-901301-4-4 (Dutch language with English and German summaries)
6. 1 2  P. L. Wijk, P. Ubbels (1931): The Origin of the Barnevelder and Welsummer Breeds; and Some Egg Production Figures of the Principal Dutch Utility Breeds. In: Percy A. Francis (1931). *Report of Proceedings of the 4th World’s Poultry Congress at the Crystal Palace, London, England, July 22–30, 1930*. London: His Majesty’s Stationery Office.
7. ↑  Johan Schot (2000). *Techniek in Nederland in de twintigste eeuw. III, Landbouw, voeding* (in Dutch). Eindhoven: Stichting Historie der Techniek. ISBN 9789057300660.
8. ↑  Bert Mombarg (2000). *Houden van kippen: een historisch-sociologische analyse van de georganiseerde raspluimveeteelt* (in Dutch). Assen: Uitgeverij Van Gorcum. ISBN 9789023236603.
9. ↑  Victoria Roberts (2008). *British poultry standards: complete specifications and judging points of all standardized breeds and varieties of poultry as compiled by the specialist breed clubs and recognised by the Poultry Club of Great Britain*. Oxford: Blackwell. ISBN 9781405156424.
10. ↑  Joseph Batty (1999) *Barnevelder Fowl* - History and Management of This Popular Breed Which Lays Deep Brown Eggs, 112 pp, Paperback, Beech Publishing House. ISBN 1-85736-353-1
11. ↑  ""Carefoot WC"[Author] - PubMed - NCBI". Ncbi.nlm.nih.gov. 2012-01-09. Dicapai pada 2012-02-19.
12. ↑  Zakariya (19 February 2023). "Budidaya Ayam Petelur Barnevelder: Tips dan Trik untuk Hasil Panen yang Maksimal" (dalam bahasa Indonesia). zakarya.my.id. Dicapai pada 19 February 2023.
13. ↑  Introductie (in Dutch). Barnevelderclub. Archived 7 March 2017.
14. ↑  De Vereniging (in Dutch). Barnevelderclub. Archived 7 March 2017.
15. ↑  "Core Historical Literature of Agriculture". Chla.library.cornell.edu. Dicapai pada 2012-02-19.
16. ↑   Diarkibkan September 27, 2007, di Wayback Machine
17. ↑
18. ↑  "Barnevelder nu ook in zilver-zwart dubbel gezoomd - Levende Have". *www.levendehave.nl*. Diarkibkan daripada yang asal pada 2014-04-07. Dicapai pada 2014-04-04.

Bacaan lanjut
-------------

* *Barnevelder und Zwerg-Barnevelder* Schriftenreihe für Geflügelkunde, 4. Aufl. 48 pp, Verlag Reutlingen Oertel & Spoerer 1989, ISBN 3-88627-078-5 (German language)

| * l
* b
* s
Baka ayam dari Belanda |
| --- |
| Berikut adalah baka-baka ayam yang dianggap berasal sepenuhnya atau sebahagian daripada Belanda. Penyeranaiannya di sini tidak bermakna baka tersebut dominan atau ekslusif milik Belanda. |
| 
* Assendelfts Hoen
* Baardkuifhoen
* Barnevelder
* Brabanter
* Chaams Hoen
* Drentse Hoen
* Eikenburger
* Friesian
* Groninger Meeuw
* Herve Hoen
* Bantam Belanda (Hollandse Kriel)
* Hollandse Kuifhoen
* Hollands Hoen
* Kraaikop
* Lakenvelder
* Nederlandse Leghorn
* Bantam Berbut (Nederlandse Sabelpootkriel)
* Ayam Biru Holland Utara (Noord-Hollandse Blauwe)
* Schijndelaar
* Kraienkoppe (Twents Hoen)
* Uilebaard
* Welsummer

 |